Jelaskan Industri daging dari Kapal Dunedin dalam bahasa melayu

Pada tahun 1870-an, New Zealand menghasilkan sejumlah besar bulu biri-biri, tetapi pasaran bulu biri-biri adalah rendah. Terdapat sedikit daging ditinkan yang dieksport, tetapi kebanyakannya dibuang begitu sahaja. Di United Kingdom, peningkatan pantas penduduk melebihi bekalan daging tempatan, mendorong kepada peningkatan pada harga daging. Penghantaran haiwan hidup amat mahal. New Zealand ada mengeksport daging ditinkan, tetapi industri ini masih muda, dan keluaran ini popular di Kepulauan Pasifik tetapi kurang popular di negara asal.

Cubaan pertama menghantar daging dingin dilakukan apabila kapal Northam belayar dari Australia ke UK pada tahun 1876, bagaimanapun mesin pendingin rosak dalam perjalanan dan kargo yang dibawa musnah. Tahun berikut, daging sejuk dihantar dari Amerika Syarikat ke Britain (perjalanan latitud tinggi lebih pendek), dan sungguhpun banyak yang rosak, pelayaran ini menggalakkan prnyokong sistem pendinginan.  Pada 1877 Kapal wap Le Frigorifique dan Paraguay mengangkut daging kambing beku dari Argentina ke Perancis, membuktikan kejayaan konsep, sungguhpun bukan dari segi ekonomi. Pada 1879 kapal Strathleven, dilengkapi dengan pendingin pemampat, belayar dari Sydney dengan 40 tan daging lembu dan kambing sebagai sebahagian kecil kargo, dan daging ini didapati masih dalam keadaan baik.